Škoda 21Tr v Opave
Škoda 21Tr v Ostrave
Škoda 21TrAC v Bratislave
Brniansky voz 21TrIGCT
Segedínsky voz 21TrACG
**Škoda 21Tr** je nízkopodlažný trolejbus vyrábaný spoločnosťou Škoda Ostrov medzi rokmi 1995 a 2004.

Konštrukcia
-----------

Vývoj novej typovej rady trolejbusov Škoda sa začal v roku 1991. Zaujímavé je, že ako prvý bol vyrobený prototyp dvojčlánkového (kĺbového) vozu Škoda 22Tr (v roku 1993), zatiaľ čo prototyp štandardného vozu 21Tr ho nasledoval až po dvoch rokoch. S typom 21Tr bol unifikovaný nízkopodlažný autobus Škoda 21Ab, ktorého prototyp bol vyrobený v roku 1995. Dizajn všetkých týchto vozov navrhol Ing. arch. Patrik Kotas.

Trolejbus 21Tr je nízkopodlažný voz so samonosnou karosériou. Kostra vozu je oceľová, zváraná z tenkostenných profilov a plechových výliskov. Protišmyková podlaha je od predných dverí až za druhé dvere vo výške 360 mm nad vozovkou (nástupné hrany sú ale ešte nižšie - 345 mm). V zadnej časti vozu je podlaha vo výške 560 mm, pod sedadlami je ale zvýšená na 760 mm. Vďaka „kneelingu" (schopnosť vypustiť vzduch z pravej strany vypruženia) možno nástupnú hranu vozu v zastávke znížiť na iba 275 mm nad vozovku. V pravej bočnici sa nachádzajú troje skladacie dvojkrídlové dvere, ktoré môžu cestujúci ovládať samostatne (dopytovým otváraním dverí).

Elektrická výzbroj je založená na báze GTO tyristorov, u novších vozov IGCT tyristorov. Pohon zabezpečuje jeden jednosmerný sériový trakčný motor, vozy typu 21TrAC disponujú asynchrónnou elektrickou výzbrojou.

### 21TrACG

Ako 21TrACG je označený jeden voz 21Tr, do ktorého bola namontovaná nová skúšobná asynchrónna elektrická výzbroj na báze GTO tyristorov. Vyvinula ju Škoda Ostrov v spolupráci s Akadémiou vied Českej republiky. Mechanicky sa trolejbus od klasickej Škody 21Tr nelíši, rozdiely sú len v elektrickej časti vozu.

### 21TrACI

Trolejbusy 21TrACI sú vybavené novou asynchrónnou elektrickou výzbrojou, ktorá je osadená predovšetkým v nových kontajneroch na streche. Túto výzbroj vyvinula spoločnosť Škoda-Trakčné motory. V vozoch je navyše umiestnený pomocný naftový agregát. Ten umožňuje jazdu trolejbusu aj na úsekoch bez trolejového vedenia.

### 21TrAC

Vozy 21TrAC sa od typu 21TrACI odlišujú len tým, že nemajú osadený pomocný dieselový agregát. Vďaka tomu sú o 600 kg ľahší. Bolo vyrobených 6 vozov typu 21TrAC, päť z nich putovalo do Hradca Králové a jeden do Bratislavy.

### 21TrIGCT

Ako typ 21TrIGCT sú označované štandardné jednosmerné vozy 21Tr, líšia sa však upravenou elektrickou výzbrojou, ktoré novo disponuje prvkami IGCT. Celkovo bolo vyrobených 7 vozov tohto typu (4 vozy určené pre Brno, 3 vozy pre Jihlavu).

### Elektrobus 21Eb

V roku 2003 bol autobusovú spoločnosťou ČAS-service zakúpený jeden skelet pôvodne určený pre trolejbus 21TrACI. Z tejto kostry bol v spolupráci s VUT v Brne, Škodou a podnikom Elis Plzeň postavený nízkopodlažný elektrobus. V elektrobusu sú umiestnené niklo-kadmiové batérie. Na jedno nabitie batérií prejde toto ekologické vozidlo 110-130 km. Nevýhodou je ale vyššia hmotnosť (18 t). Tento voz bol v prevádzke vo znojemskej MHD, konkrétne medzi rokmi 2004 a 2010, kedy ho prevádzkovala spoločnosť ČAS-service.

### Ďalšie verzie

Výzbroj vozu 21TrACG bola po skúškach demontovaná, karoséria bola v roku 2005 odpredaná dopravnému podniku z maďarského Segedína, ktorý trolejbus rekonštruoval pomocou elektrickej výzbroje TV Progress od firmy Cegelec. Po roku 2006 odkúpil segedínský dopravný podnik od českých dopravcov niekoľko vyraďovaných autobusov 21Ab, z ktorých niektoré prestavil na trolejbusy s elektrickou výzbrojou TV Europulse.

Prototypy
---------

Prototyp vou 21Tr (označený aj ako 21TrS) bol vyrobený v roku 1995. V rokoch 1996 a 1997 bol rozsiahlo skúšaný v Chomutove a v Českých Budějoviciach (tu s ev.č. 43). Potom bol odstavený a v roku 2000 zlikvidovaný pri bariérovej skúške.

Prototyp 21TrACG bol vyrobený v roku 1997. V rokoch 1997 a 1998 bol skúšaný na trati do Jáchymova a v Chomutove. Potom bol dlhú dobu odstavený u výrobcu. V roku 2005 bol predaný do maďarského Segedína, kde dostal evidenčné číslo T-810 a po celkovej rekonštrukcii a doplnení elektrickej výzbroje je doteraz v prevádzke.

V roku 1999 bol vyrobený prototyp vozu 21TrACI. Trolejbus bol do roku 2000 skúšaný v Plzni (evidenčné číslo 479), potom bol predaný do Hradca Králové. Tu s ev. č. 50 jazdil do polovice roku 2012, kedy bol nahradený dvoma vozmi typu Škoda 30Tr SOR s pomocným dieselagregátom a sám sa stal múzejným vozom hradeckého DP.

Dodávky trolejbusov
-------------------

V rokoch 1995 – 2004 bolo vyrobených celkom 135 vozov Škoda 21Tr, jeden skelet a jeden nedokončený voz.

| Súčasný štát | Mesto | Stránka | Typ | Roky dodávok | Počet vozov | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Bosna a Hercegovina Bosna a Hercegovina | Sarajevo | stránka | 21Tr | 1997 | 2 | 4301, 4302 |   |  |
| Česko Česko | Brno | stránka | 21Tr | 1999 – 2001 | 39 | 3001–3039 |   |  |
| 21TrIGCT | 2002 | 4 | 3040–3043 |   |  |
| České Budějovice | stránka | 21Tr | 1998 – 2000 | 5 | 43–47 |   |  |
| Hradec Králové | stránka | 21Tr | 1997 – 2000 | 16 | 33–48 |   |  |
| 21TrACI | 2000 | 1 | 50 | prototyp ACI, s dieselagregátom |  |
| 21TrAC | 2002 – 2003 | 5 | 51–55 |   |  |
| Jihlava | stránka | 21Tr | 1999 – 2001 | 7 | 48–54 |   |  |
| 21TrIGCT | 2002 – 2004 | 3 | 55, 58, 61 |   |  |
| Opava | stránka | 21Tr | 2001 | 1 | 83 | v roku 2002 plánované ďalšie dva vozy |  |
| Ostrava | stránka | 21Tr | 1996 – 2002 | 15 | 3301–3315 |   |  |
| Pardubice | stránka | 21Tr | 2001 – 2004 | 15 | 385–399 |   |  |
| Plzeň | stránka | 21TrACI | 2001 – 2004 | 18 | 479–496 | všetky s dieselagregátom |  |
| Škoda Ostrov | — | 21Tr | 1995 | 1 | — | prototyp |  |
| Znojmo | stránka | skelet | 2003 | 1 | — | využitý pre elektrobus 21Eb |  |
| Kazachstan Kazachstan | Alma-Ata | stránka | 21TrAC | 2004 | 1 | — | nedokončený prototyp plastového programu |  |
| Maďarsko Maďarsko | Segedín | stránka | 21Tr | 2001 | 1 | T-800 |   |  |
| 21Tr Progress | 2005 | 1 | T-810 | pôvodne prototyp ACG |  |
| Slovensko Slovensko | Bratislava | stránka | 21TrAC | 2003 | 1 | 6401 |   |  |

Prestavby na trolejbusy
-----------------------

Prestavba prvého autobusu 21ab na trolejbus 21Tr s elektrickou výzbrojou TV Europulse bola v Segedíne dokončená v roku 2012. Voz dostal evidenčné číslo T-813.

Prevádzka trolejbusov Škoda 21Tr
--------------------------------

### Bratislava

V roku 2002 vyhlásil Dopravný podnik Bratislava výberové konanie na nákup krátkych nízkopodlažných trolejbusov. Výberové konanie vyhrala česká spoločnosť Viko, ktorá v roku 2003 dodala jeden voz Škoda 21TrAC č. 6401. Pred zaradením vozu do prevádzky, bola výroba trolejbusov v spoločnosti Škoda Ostrov ukončená, takže na výrobu a dodanie ďalších trolejbusov Škoda 21Tr do Bratislavy už nedošlo. Od roku 2009 je však tento voz z dôvodu závady statického meniča odstavený. V roku 2014 prejavil o neho záujem Dopravný podnik mesta Brna, kvôli vysokej predajnej cene však k nákupu zatiaľ nedošlo. V roku 2019 bol voz opravený a ako sprevádzkovaný predstavený pri 110. výročí miestnej trolejbusovej siete. V máji 2020 sa vrátil do pravidelnej prevádzky s cestujúcimi na linke 203.

### Brno

V juhomoravskej metropole došlo k nákupu prvých desiatich vozov Škoda 21Tr v roku 1998 (dodané 1999; č. 3001-3010), ďalšie vozy boli zakúpené a dodané v rokoch 2000 (17 kusov s číslami 3011-3027) a 2001 (12 kusov s číslami 3028-3039). V roku 2002 boli dodané posledné štyri kusy, tentoraz v modifikovanej verzii 21TrIGCT (č. 3040-3043). Medzi rokmi 2011 a 2018 potom Dopravný podnik mesta Brna nakúpil ďalších 24 vozov od iných dopravných podnikov: 8 vozov z Dopravného podniku mesta Jihlavy (v Brne: 21Tr č. 3044-3047 a jeden trolejbus na náhradné diely, 21TrIGCT č. 3061-3063), 13 vozov z Dopravného podniku mesta Hradca Králové (v Brne: 21Tr č. 3048-3056 + jeden na náhradné diely, 21TrAC č. 3057, 3058, 3064), 2 vozy z Dopravného podniku mesta České Budějovice (v Brne č. 3059 a 3060) a 1 voz z Dopravného podniku mesta Pardubic (v Brne na náhradné diely). Tri z ojazdených vozov boli vopred určené na rozobratie na náhradné diely, potom prebehla ich šrotacia. Ostatné trolejbusy sú postupne uvádzané do prevádzky po vykonaní stredných, celkových či generálnych opráv.

Voz č. 3029 havaroval v roku 2019 v ulici Chrenová a ako neopraviteľný bude zrejme vyradený.

### České Budějovice

V rokoch 1998 – 2000 zakúpil Dopravný podnik mesta České Budějovice celkom 5 vozov 21Tr. Neskôr boli 3 vozy predané do Segedína a 2 do Brna.

### Hradec Králové

Dopravný podnik mesta Hradca Králové prevádzkoval od roku 1997 prvé vozy typu 21Tr, do roku 2003 bolo zaradených celkom 22 vozov. Z tohto počtu bolo 16 vozov typu 21Tr, 5 vozov 21TrAC a 1 voz typu 21TrACI vybavený dieselagregátom (v roku 2000 získaný z plzenského DP, kde bol výrobcom testovaný). Tento voz bol v roku 2012 prevedený medzi muzeálne trolejbusy, zostávajúce vozy boli odpredané do Brna (10 vozov 21Tr, 3 vozy 21TrAC), do Ústí nad Labem (1 voz 21Tr, 2 vozy 21TrAC) a na Ukrajinu do Odesy (5 vozov 21Tr).

### Chomutov a Jirkov

Na začiatku 21. storočia uvažoval Dopravný podnik miest Chomutova a Jirkova o nákupe trolejbusov Škoda 21Tr. Nakoniec trolejbusy tohto typu nikdy neboli zakúpené a neskôr boli dodané trolejbusy Solaris Trollino 12 ev. č. 101 až 105.

### Jihlava

Dopravný podnik mesta Jihlavy nakúpil medzi rokmi 1997 – 2004 celkom 10 vozov typu 21Tr, z toho 7 vozov Škoda 21Tr a 3 vozy Škoda 21TrIGCT. Dva vozy (ev. Č. 50 a 51) boli na prelome rokov 2009 a 2010 pre závažnú poruchu zošrotované. Brnenskému dopravnému podniku bolo v roku 2011 predaných päť vozov 21Tr a v roku 2016 zvyšné tri typu 21TrIGCT.

### Opava

Mestský dopravný podnik Opava zakúpil roku 2001 jeden trolejbus Škoda 21Tr. V roku 2002 plánoval zaobstarať ďalšie dva, ale výberové konanie zrušil Úrad pre ochranu hospodárskej súťaže. Novo vyhlásené výberové konanie vyhral Dopravný podnik Ostrava, ktorý dodal trolejbusy Solaris Trollino 12 ev. č. 85 a 86. Začiatkom roka 2019 voz bol vyradený v súvislosti s dodávkou nových parciálnych trolejbusov Škoda 32Tr SOR. V roku 2020 bol odpredaný súkromnej osobe.

### Ostrava

Do Ostravy bolo v rozmedzí rokov 1997 – 2002 dodaných 15 vozov. Od apríla 2019 bolo v prevádzke 10 vozov, ostatné boli zošrotované alebo rozobrané na náhradné diely.

### Pardubice

Dopravný podnik mesta Pardubic zakúpil medzi rokmi 2000 a 2004 celkom 15 vozov typu 21Tr. Jeden bol v máji 2018 odpredaný do Brna na náhradné diely. Počas rokov 2018 a 2019 bolo odstavených ďalších 13 vozov po dodávke trolejbusov Škoda 30Tr SOR a Škoda 32Tr SOR. V roku 2020 bol v prevádzke posledný voz ev. č. 395.

### Plzeň

Plzenské mestské dopravné podniky testovali od marca do októbra 2000 prototyp trolejbusu 21TrACI (s pomocným dieselagregátom), ktorý v Plzni jazdil s číslom 479 a neskôr ho výrobca odpredal do Hradca Králové. V rokoch 2001 – 2004 zakúpil PMDP celkom 18 vozov typu 21TrACI, ktoré dostali čísla 479-496. V roku 2017 došlo v súvislosti s nákupom nových vozov Škoda 26Tr Solaris k odstaveniu väčšiny trolejbusov 21Tr, pričom niektoré vozy boli odpredané na Ukrajinu do Černovice. Prevádzka trolejbusov 21Tr bola v Plzni ukončená v septembri 2018.

### Ústí nad Labem

V roku 2013 využil aj ústecký Dopravný podnik ponuky DP Hradca Králové a odkúpil celkom tri vozy 21Tr (1 voz 21Tr, 2 vozy 21TrAC). Trolejbusy typu 21TrAC (novo pod ev. Č. 406 a 407) boli po vykonaní menších opráv uvedené do prevádzky, voz typu 21Tr (č. 408) najprv prešiel potrebné opravy a do prevádzky bol zaradený v roku 2017.

Historické vozy
---------------

| Pôvodná prevádzka | Evidenčnéčíslo | Súčasný majiteľ | Typ | Rokvýroby | Historickýod roku | Poznámka | Zdroj |
| --- | --- | --- | --- | --- | --- | --- | --- |
| Hradec Králové | 50 | DP Hradec Králové | 21TrACI | 1998 | 2012 | prototyp 21TrACI |  |
| Pardubice | 394 | Auto Skaver - automuzeum Dětřichov | 21Tr | 2003 | 2019 |  |  |
| Plzeň | 488 | Škoda-Bus klub Plzeň | 21TrACI | 2002 | 2018 |  |  |
| 496 | PMDP | 21TrACI | 2004 | 2018 |  |  |

Referencie
----------

1. ↑  S.R.O, Residit. *Vývoj trolejbusu se střídavým pohonem ve Škodě Ostrov - Časopis Elektro - Odborné časopisy* [online]. Odbornecasopisy.cz, [cit. 2020-08-11]. Dostupné online.
2. ↑   *Vehicles List Sarajevo. Škoda 21Tr* [online]. Transphoto.ru, [cit. 2012-12-04]. Dostupné online. (po anglicky)
3. ↑   *DP Sarajevo - vozový park typ: 21Tr* [online]. Seznam-autobusu.cz, [cit. 2012-12-04]. Dostupné online.
4. 1 2   *Evidence vozů DPMB typ: 21Tr* [online]. Bmhd.cz, [cit. 2018-05-03]. Dostupné online.
5. ↑   *DP České Budějovice - vozový park typ: 21Tr* [online]. Seznam-autobusu.cz, [cit. 2012-12-04]. Dostupné online.
6. 1 2 3   *DP Hradec Králové - vozový park typ: 21Tr* [online]. Seznam-autobusu.cz, [cit. 2012-12-04]. Dostupné online.
7. 1 2   *DP Jihlava - vozový park typ: 21Tr* [online]. Seznam-autobusu.cz, [cit. 2012-12-04]. Dostupné online.
8. ↑   *Rozhodnutí: VZ/S154/03* [online]. Uohs.cz, [cit. 2014-05-28]. Dostupné online.
9. ↑   *Vůz DP Opava 83 (21Tr)* [online]. Seznam-autobusu.cz, [cit. 2012-12-04]. Dostupné online.
10. ↑   *DP Ostrava - vozový park typ: 21Tr* [online]. Seznam-autobusu.cz, [cit. 2012-12-04]. Dostupné online.
11. ↑   *DP Pardubice - vozový park typ: 21Tr* [online]. Seznam-autobusu.cz, [cit. 2012-12-04]. Dostupné online.
12. ↑   *PMDP - vozový park typ: 21Tr* [online]. Seznam-autobusu.cz, [cit. 2016-01-24]. Dostupné online.
13. ↑   *Vůz Škoda Ostrov ? (21TrS)* [online]. Seznam-autobusu.cz, [cit. 2012-12-04]. Dostupné online.
14. ↑   *Vůz ČAS Znojmo 2B6 2324 (21Eb)* [online]. Seznam-autobusu.cz, [cit. 2012-12-04]. Dostupné online.
15. ↑   *Vůz Škoda Ostrov ? (21Tr)* [online]. Seznam-autobusu.cz, [cit. 2012-12-04]. Dostupné online.
16. 1 2   *Vehicles List Szeged. Škoda 21Tr* [online]. Transphoto.ru, [cit. 2012-12-04]. Dostupné online. (po anglicky)
17. 1 2   *Škoda 21Tr* [online]. Phototrans.cz, [cit. 2012-12-04]. Dostupné online. (Nedostupný zdroj)
18. 1 2   *SZKT Szeged - vozový park typ: 21Tr* [online]. Seznamautobusu.cz, [cit. 2012-12-04]. Dostupné online.
19. ↑   *Škoda 21 Tr* [online]. Imhd.sk, [cit. 2012-12-04]. Dostupné online. (Nedostupný zdroj)
20. ↑   *Vůz DP Bratislava 6401 (21TrAC)* [online]. Seznam-autobusu.cz, [cit. 2012-12-04]. Dostupné online.
21. ↑   *Vůz DP Hradec Králové #50 (Škoda 21TrACI)* [online]. Seznam-autobusu.cz, [cit. 2019-10-04]. Dostupné online.
22. ↑   *Vůz Auto Skaver - automuzeum Dětřichov #394 (Škoda 21Tr)* [online]. Seznam-autobusu.cz, [cit. 2020-07-26]. Dostupné online.
23. ↑   *Vůz Škoda-Bus klub Plzeň #488 (Škoda 21TrACI)* [online]. Seznam-autobusu.cz, [cit. 2019-10-04]. Dostupné online.
24. ↑   *Vůz PMDP #496 (Škoda 21TrACI)* [online]. Seznam-autobusu.cz, [cit. 2019-10-04]. Dostupné online.

* *Tento článok je čiastočný alebo úplný preklad článku Škoda 21Tr na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Škoda 21Tr**

| * z
* d
* u
Trolejbusy vyrábané spoločnosťou Škoda v Plzni a v Ostrove nad Ohří |
| --- |
| Štandardné vozy | 
* 1Tr
* 2Tr
* 3Tr
* 6Tr
* 7Tr
* 8Tr
* 9Tr
* T 11
* 14Tr (TV – 14Tr)
* 14TrM
* 14TrE
* 14TrSF
* 17Tr
* 21Tr
* 24Tr
* 26Tr
* 28Tr
* 30Tr
* 32Tr

 |  |
| Kĺbové vozy | 
* 15Tr
* 15TrM
* 15TrSF
* 22Tr (22TrG)
* 25Tr
* 27Tr
* 31Tr
* 33Tr
* 35Tr

 |
| Ďalšie typy | 
* Sanos 115Tr
* Sanos 200Tr
* ŠEAL 100

 |
| Autobusy | 21Ab |
| Nerealizované trolejbusy Škoda |